
POLUGODIŠNJI OBRAČUN JEDNOGLASNO 


Na sjednici Općinskog vijeća Radoboj, održanoj 16. listo- 
pada jednoglasno je usvojen polugodišnji obračun općinskog 
proračuna. lako su prihodi ostvareni u iznosu koji odgovara 
36,75% od planiranih što je rezultiralo sa 183.558 kuna manjka, 
no ako se manjak prihoda ostvaren u istom prošlogodišnjem 
razdoblju kada je iznosio 470.558 kuna usporedi s ovogodiš- 
njim, vidljiv je veliki napredak u nastojanju da se troši u skladu 
sa mogućnostima. Zbog toga je i svih 13 općinskih vijećnika 
diglo ruku u znak prihvaćanja obračuna. 

Inače, najveća stavka u prihodnom djelu ostvarena je od 
poreza na dohodak 2.124.183 kune, tekuće pomoći iz držav- 
nog proračuna iznosile su 983.830 kuna, a od komunalne na- 
knade ostvareno je 239.426 kuna. Ministarstvo kulture dozna- 
čilo je 200.000 kuna za uređenje Zavičajne zbirke. 

Ukupno je za prvih šest mjeseci u općinski proračun ušlo 
4.086.719 kuna rashodi poslovanja su izvršeni u iznosu od 
2.587.667 kuna, dok je za nabavu nefinancijske imovine potro- 
šeno 1.682.609 kuna. Među troškovima su izdaci za zaštitu od 
požara u iznosu od 233.400 kuna, za izradu prostornih plano- 
va 124.670 kuna, za javnu rasvjetu 435.493 kune, za sufinan- 
ciranje boravka djece u dječjim vrtićima 233.238 kuna, za fi- 
nanciranje radova na Rimskoj cesti 890.770 kuna, te za usluge 
čišćenja snijega, prijevoza i razgrtanja kamenog materijala, te 
košnju trave uz prometnice 406.430 kuna. (vir) 


JOŠ JEDNA IZMJENA PROSTORNOG PLANA 


Na sjednici Općinskog vijeća Općine Radoboj, održanoj 
16. listopada 2012. godine donijeta je Odluka o izradi Ili. 
izmjena i dopuna prostornog plana uređenja Općine Rado- 
boj. 

Potreba za donošenje ove Odluke proizašla je iz zahtjeva 
pojedinih zainteresiranih investitora za prenamjenu i povećanje 
granica građevinskog područja, potrebe provjere planskih rje- 
šenja i uvjeta gradnje građevina javne i društvene namjene za 
sport i rekreaciju, definiranja područja i uvjeta gradnje hostela 
i solarnih elektrana, potrebe promjene građevinskog područja 
naselja prema pojedinačnim zahtjevima građana te usklađivanja 
prikaza razvrstanih i nerazvrstanih cesta sa stvarnim stanjem na 
terenu. 


U roku od 15 dana podnijet će se zahtjevi za prikupljanje 
potrebne dokumentacije a potom će uslijediti izrada Nacrta 
prijedloga izmjena i dopuna te obavljanje ostalih radnji kako bi 
donošenje izmjena i dopuna Plana prostornog uređenja Općine 
Radoboj bile usvojene najkasnije 180 dana nakon završetka jav- 
ne rasprave. 


Zainteresirani građani, korisnici i vlasnici zemljišta na područ- 
ju Općine Radoboj mogu u pismenom obliku dostaviti zahtjev za 
izmjenu ili dopunu Upravnom odjelu Općine Radoboj. 

Donošenjem ovih izmjena i dopuna riješit će se tako i zahtjev 
Dundo prometa d.o.o. o kojem je do sada već u dva navrata ra- 
spravljano na sjednicama Općinskog vijeća. (vir) 


U centru Radoboja, prostoru koji je omeđen županijskom ce- 
stom Krapina- Radoboj- Gornja Šemnica, cestom prema nogomet- 
nom igralištu i onom uz postaje Križnog puta, Odlukom o dono- 
šenju Urbanističkog plana uređenja centra Radoboja, moguća je 
izgradnja stambeno poslovne zone. Planom je predviđena moguć- 
nost izgradnje novih prometnica na prostoru južno od ceste Rado- 
boj-Gornja Šemnica te izgradnja stambenih i poslovnih objekata. 
Prema zakonskim propisima izrada Urbanističkog plana prošla je 
sve potrebne faze i na sjednici Općinskog vijeća, održanoj 16. listo- 
pada 2012. godine jednoglasno je donijeta Odluka o donošenju. 


Na dijelu prostora namijenjenom stambenoj izgradnji biti će 
tako moguće graditi jednostambene, višestambene ili stambeno- 
poslovne građevine. U ovim posljednjim moći će se obavljati tako- 
zvani tihi obrti i uslužne djelatnosti. Kod površina mješovite namje- 
ne računa se na moguću gradnju stambeno-poslovni objekti kod 
čega se kod poslovnog dijela misli na prostor za različite servise, 
intelektualne usluge, prodavaonice, ustanove zdravstvene zaštite, 
ugostiteljske i turističke djelatnosti te vjerskih sadržaja. Na prostoru 
namijenjenom poslovnoj namjeni moći će se graditi građevine za 
obavljanje tihih obrta, malih poslovnih objekata za pekare, preradu 
mlijeka, plastenika sa pratećim objektima, ugostiteljskih objekata, 
trgovina te parkova i dječjih igrališta. Mogućnosti izgradnje dakle 
postoje, a kada će i hoće li biti iskorištene ovisi o mogućnostima i 
zainteresiranosti potencijalnih investitora.(vir) 


đ Bes 


Prostor; Damijenjen novojistambeno edin zonihi 
: u/centru Radobojaš 


UREĐENJE GROBLJA U 
SRLADU S PLANOM 


Općina Radoboj posljednjih je godina 
uložila velika sredstva na uređenju i proši- 
renju mjesnog groblja u Radoboju. Kako 
bi se ubuduće sve odvijalo u skladu sa 
zakonskim odredbama naručena je izrada 


Detaljnog plana uređenja, koji je usvojen 
na posljednjoj sjednici Općinskog vijeća. 
Planom su tako utvrđeni uvjeti odre- 
đivanja namjene površina, korištenja, 
gradnje i uređenja grobnih objekata, na- 
čin opremanja zemljišta, prometnom i 
drugom komunalnom _ infrastrukturom, 
uređenje zelenih površina, mjere zaštite 


prirodne i povijesne cjeline, te ostale poje- 
dinosti uređenja i korištenja groblja. Odre- 
đeno je tako izgradnja i održavanje staza 
unutar i prometnica oko groblja, veličina i 
oblik grobova, grobnica i drugih objekata, 
mjesta instaliranja vodovodnih i elektro- 
instalacija, mjera zaštite okoliša te ostala 
pitanja vezana uz izgradnju i održavanje 
groblja. (vir) 

PRIOPĆENJE 


OPGINA JESENJE NIJE DALA ZEMLJIŠTE ZA 
VIP-OVU BAZNU STANICU 


= Telekomunikacijska tvrt- 
s == ka VIP proteklih je mjeseci 
= _— . . . 
= izgradila baznu stanicu za 
svoje potrebe u Gornjem 
Jesenju, iznad zaselka Ma- 
logorski. Gradnja bazne sta- 
nice izazvala je ogorčenje 
dijela mještana spomenutog 
zaselka, što su članovi ov- 
dašnjeg HDZ-a, stranke koja 
je u našoj Općini u opoziciji, 
pokušali iskoristiti za priku- 
pljanje jeftinih političkih bo- 
dova, optužujući Općinu za 
ovakvu situaciju. 

Istine radi, kao i zbog objektivnog informiranja javnosti, 
dužni smo ispred Općine ukazati na činjenice vezane uz izgrad- 
nju VIP-ove bazne stanice. 

Zemljište za izgradnju bazne stanice, VIP-u je iznajmio pri- 
vatni vlasnik, bez da je Općina o tome bila na bilo koji način 
obaviještena. Općina je za taj posao saznala kada je investitor 
uputio zahtjev Općini za suglasnost da se bazna stanica može 
graditi na prostoru koji je određen prostornim planom Krapin- 
sko-zagorske županije i Općine Jesenje. Nakon što je investitor 
prezentirao da bazna stanica neće imati negativan utjecaj na 
kvalitetu života okolnog stanovništva, općinsko Vijeće je na svo- 
joj sjednici održanoj još 16. prosinca prošle godine jednoglasno 
dalo suglasnost investitoru. No, nakon toga je dio mještana 
izrazio negodovanje izgradnjom bazne stanice, a poduprli su 
ih članovi HDZ-a, iako su članovi te stranke na Vijeću također 
glasovali za davanje suglasnosti. Zbog toga je u kolovozu ove 
godine održana nova sjednica općinskog Vijeća na kojoj je po- 
vučena Odluka o davanju suglasnoti za postavljanje antenskog 
stupa na kojem je gradnja počela te se investitoru preporučilo 
da pronađe neku drugu lokaciju. Međutim, tumačenjem zakona 
ustanovljeno je da Općina, kao ni Zupanija, nemaju nadležnost 
odobriti ili spriječiti gradnju bazne stanice, pa su radovi nastav- 
ljeni bez obzira na općinsko povlačenje suglasnosti. 


Dakle, Općina niti je investitoru dala prostor za gradnju 
bazne stanice, niti je, sukladno zakonima RH, mogla gradnju 
spriječiti. Aktualna općinska vlast u Jesenju uvijek je radila na 
dobrobit svojih stanovnika, sukladno zakonima, a tako će i 
nastaviti. Bespredmetne podvale opozicije neće nas omesti, a 
sigurni smo da će mještani prepoznati i razlikovati prazne poku- 
šaje dobivanja sitnih političkih bodova od konstruktivnog rada 
za dobrobit svih nas koji ovdje živimo. 


Načelnik Općine Jesenje, Ivan Maligec 


NOVIH ŠESTO METARA NOGOSTUPA 


Uz županijsku cestu od naselja Mikši do naselja Kunšteki 
izgrađuje se 660 metara nogostupa što će osigurati veću sigur- 
nost pješaka, posebno djece. Do sada su obavljeni zemljani ra- 
dovi, položene su cijevi za odvodnju oborinskih voda, a nakon 
postavljanja rubnika prići će se asfaltiranju. Završetkom rado- 
va južni dio područja Općine Radoboj biti će u cijelosti povezan 
s centrom, što će obradovati sve one koji svakodnevno koriste 
tu prometnicu. 

: Ka, E = Tijekom iduće 
KE. i godine izgradit će 
se još oko 2 kilo- 

metra nogostupa 

na potezima od 

Radoboja prema 

Trškom Vrhu i od 

Hare do škole u 

Gornjoj  ŠSemnici, 

pa će tako u pot- 

punosti biti re- 

aliziran projekt 

izgradnje  nogo- 

Radovilnalizgrađnjinogostupal| stupa na području 

juz cestujMikšiiRadobojli Općine Radoboj. 


SABORSKI ZASTUPNIK ŽELJKO KOLAR 
BORAVIO U JESENJU 


Nastavljajući s praksom obilaska zagorskih općina i grado- 
va, saborski zastupnik Zeljko Kolar boravio je u Općini Jesenje. 
Obilaskom općina zastupnik Kolar želi direktno komunicirati s 
građanima, čuti njihove probleme i potrebe te ih kao zastupnik 
u Hrvatskom saboru pokušati riješiti, odnosno uputiti mještane 
na određene institucije koje su zadužene za rješavanje njihovih 
problema. Boraveći u Jesenju zastupnik Kolar je u razgovoru s 
načelnikom općine Ivanom Maligecom dobio informacije o ak- 
tivnostima koje se odvijaju na području Općine i njezinom ra- 
zvoju. 

Također, načelnik ga je informirao s kakvim se administrativ- 
nim problemima Općina susreće kada se javlja na određene na- 
tječaje za dobivanje sredstava iz državnog Proračuna i fondova 
EU. Zastupnik Kolar obećao je pomoći oko rješavanja spomenu- 
tih procedura kako bi općine lakše i transparentnije dolazile do 
određenih sredstava. 


Saborski zastupnik Željko Kolar. 


Radovi na Domu kulture 
u Gornjem J esenju 


Nakon provedenog javnog natječaja i odabira najpovoljnijeg 
izvođača, započeli su radovi na sanaciji Doma kulture u Gornjem 
Jesenju. Kako je Općina Jesenje jedna od rijetkih koja u svojem 
vlasništvu ima jedan od brojnih Domova kulture u našoj županiji, 
vodi se kontinuirano briga za njegovu obnovu. Nakon obnove 
interijera u kojem se nalaze općinske prostorije, ambulanta, 
pošta, dvorana za održavanje kulturnih manifestacija, na red je 
došlo i uređenje vanjskog dijela doma. 

Radovima će biti uređena fasada, izmijenit će se dotrajala drvena 
građa na krovištu, staviti novi limeni pokrov, zamijeniti preostala 
drvena stolarija te će biti postavljena toplinska izolacija na strop 
dvorane. Tim radovima ovaj objekt prelazi u viši razred energetske 
učinkovitosti te će kao dominantna zgrada uljepšavati općinski 
centar. Radove izvode djelatnici MDK-građevinarstvo iz Vel. 
Trgovišća, a financirani su iz proračuna Općine. 


«da 

RADOBOJSKE CVIJETNE STAZE 


ada seujednoj maloj sredina 
€ što je Općina Radoboj, 
unatoč poznatim teškoća- 
ma asfaltiraju prometnice, grade no- 
gostupi, uređuju zgrade za odvijanje 
kulturnih i promidžbenih aktivnosti, 
uređuju biciklističke i staze orhideja, 
uređuju naselja, grade dječja igrališta 
i odvija se niz ostalih aktivnosti sve s 
ciljem stvaranja boljih i ljepših uvjeta 
života mještana onda se zaista ima 
razloga za slavlje uz Dan općine. 


Zahvaljujući dalekosežnoj odluci 
radobojskih rudara koji su 20. listo- 
pada 1833. godine donijeli odluku o 
otvaranju škole za svoju djecu rado- 
bojsko područje dobilo je prvi uvjet 
za razvoj. Stotine školovanih ljudi 
svih zanimanja, višegodišnje ruda- 
renje i mogućnost zaposlenja većeg 
broja ljudi stvorili su uvjete za ostva- 
renje brojnih planova. Tako je Rado- 
boj među prvima na ovom području, 
a mnogo šire dobio električnu struju, 
vodovod, asfaltirane prometnice, 
plin, telefon i još mnogo toga što i 
dan danas nemaju neke od gradskih 
sredina. 

I ovogodišnji program obilježa- 
vanja Dana općine i Dana OŠ Side 
Košutić bili su u znaku ostvarenih re- 
zultata. 


Središnja proslava održana je u 
subotu 20. listopada na otvorenom. 
Mjesto okupljanja bila je livada u pre- 
djelu Plat u naselju Gorjani Sutinski. 
Okupili su se tu brojni uzvanici, op- 
ćinski vijećnici i mještani da bi na je- 
dan novi način obilježili Dan Općine 
Radoboj. 


Povod za odabir ovog mjesta kao 
mjesta održavanja središnje proslave 
bilo je otvaranje planinsko-poučne 
staze Putevima orhideja. 


Uzvanike i okupljene stanovnike 
Općine pozdravili su i zahvalili im na 
odazivu: načelnik Anđelko Topolo- 
vec te predsjednik Općinskog vijeća 
Alojz Sajko. Među gostima su tako 
među ostalima bili: potpredsjednik 
Sabora Milorad Batinić, pomoćnik 
ministra pomorstva, prometa i infra- 
strukture Jasmin Krizmanić, glavni sa- 
vjetnik ministra Igor Cigula, dožupan 
Anđelko Ferek - Jambrek, saborski 
zastupnik i gradonačelnik Lepoglave 
Marijan Škvarić, saborska zastupnica 


E 


Radoboj na liva 


orhideja. 


Dunja Špoljar, predsjednik Uprave 
Narodnih novina Petar Piskač, član 
Uprave Narodnih novina Nikola Sila, 
član Uprave Hrvatskih šuma Ivan 
Ištok, obnašateljica dužnosti ravna- 
teljice Javne uprave za upravljanje 
zaštićenim prirodnim vrijednostima 
KZZ Dijana Klasić, načelnici općina 
Jesenje, Đurmanec, Sveti Križ Začre- 
tjeimnogi drugi. 

- Zahvaljujem se Krapinsko za- 
gorskoj županiji, Ministarstvu poljo- 
privrede, Ministarstvu pomorstva, 
prometa i infrastrukture na svekolikoj 
novčanoj i stručnoj podršci, te Javnoj 
ustanovi za upravljanje zaštićenim 
prirodnim vrijednostima KZZ koji 
prepoznaju nas i naše projekte, te 
nam pomažu u njihovom ostvarenju 
i provedbi. Osim njih, nikako ne smi- 
jem izostaviti ni Ministarstvo kulture, 
Ministarstvo regionalnog razvoja i 
fondova EU, Županijsku upravu za ce- 
ste, Hrvatske šume kojima se također 
od srca zahvaljujem zbog sredstava 
za projekte koje su nam doznačili, ali i 
za one koje su nam odobrili za budu- 
će razdoblje. Narodnim novinama za- 
hvaljujem na doniranoj informatičkoj 
opremi i namještaju za opremanje 
naše Stare hiže na Bregima Radoboj- 
skim, a zahvaljujem i svojoj ekipi iz Je- 
dinstvenog upravnog odjela Općine 
Radoboj, Poljoprivrednoj zadruzi, te 
volonterima na stručnom osposo- 
bljavanju i djelatnicima zaposlenim 
preko javnih radova HZZ-a bez kojih 
se naši projekti ne bi mogli realizirati. 
- naglasio je općinski načelnik Anđel- 
ko Topolovec prilikom svog obraća- 
nja nazočnima. 


Nakon što su prisutne pozdravili 
i domaćinima čestitali na ostvarenim 
rezultatima visoki uzvanici, o stazi 
Putevima orhideja govorile su Dijana 
Klasić i prof. Ljiljana Borovečki Voska 
na čiju je inicijativu staza i uređe- 
na. Samu stazu svečano je otvorila 
saborska zastupnica Dunja Špoljar 
nakon čega je uslijedilo djelomično 
razgledavanje pod stručnim vod- 
stvom prof. Ljiljane Borovečki Voska, 
jer ukupna dužina staze iznosi 7,5 ki- 
lometara, uz nju su postavljeni panoi 
s korisnim informacijama, a tu se tije- 
kom godine može pronaći tridesetak 
vrsta orhideja. 


x 


di Plat, gdje je otvorena staza Putevima 


Pano putevima orhideja. 


Prisutne su pozdravili, čestitali Dan općine ili go- 
vorili o značaju događaja: 


ma PRA EL UZIES 
M ga Ke ZK 


SW Anđelko Topolovec 


Predsjednik Općinskog vijeća 
Alojz Sajko 


Saborski zastupnik 
Marijan Skvarić 


Dijana Klasić o.d ravnateljice 
Uprave za zaštitu okoliša 


Ljiljana Borovečki Voska, 
inicijator uređenja staze 


4 Dunja Špljar, 
saborska zastupnica 

ODRŽANA SJEDNICA OPĆINSKOG VIJEĆA 


Općinsko vijeće Općine 
Jesenje održalo je svoju re- 
dovitu, 26. po redu sjednicu 
na kojoj se raspravljalo o iz- 
vršenju Proračuna za prvo 
polugodište ove godine. Do- 
nesena je i izmjena i dopuna 
proračuna za 2012. godinu, a 
načelnik je podnio Izvješće o 
radu za polugodišnje razdo- 
blje. 

Vijećnici su primili izvje- 
šće polugodišnjeg izvršenja 
proračuna koji je ostvaren u 
nešto manjem iznosu od pla- 
niranog te je ono nakon kra- 
će rasprave sa 7 glasova za, 
jedan protiv i jedan suzdržan, 
usvojeno. 


Na dnevnom redu našao 
se i rebalans proračuna za 
2012. godinu. Rebalansom su 
neke stavke u proračunu po- 
većane jer se planiranjem nije 
mogla odrediti vrijednost 
planiranih radova, a kako bi 
oni mogli započeti, potrebno 
je imati osigurana sredstva. 


Neki će radovi zbog teh- 
ničkih stvari biti realizirani u 
manjem obimu pa su i stavke 
u kojima su planirani iznosi za 
tu namjenu umanjene. U svo- 
jem polugodišnjem izvješću 
načelnik Ivan Maligec nabro- 
jioje poduzete aktivnosti koje 
su se održavale u spomenu- 
tom razdoblju: završena je re- 


konstrukcija dionice lokalne 
ceste kroz zaselak Podvinci te 
je obnovljen i uređen posto- 
jeći bunar i okoliš oko njega. 
Mališani iz Gornjeg Jesenja 
dobili su svoj prostor za igru 
jer je izgrađeno i opremljeno 
igralište. 

Radilo se i na uređenju 
cestovne infrastrukture i pro- 
metnica pa su sanirana klizi- 
šta u zaselku Osredečki čije 
je radove financirala Općina, 
dok je klizište Štubljenica 
sanirano uz pomoć ZUc-a. 
Prema sklopljenom ugovoru 
s HEP-om, nastavljena je re- 
konstrukcija niskonaponske 
mreže u Cerju. 


Pored toga napravljeno 
je više manjih komunalnih 
zahvata na uređenju putova, 
sanaciji kvarova na vodovod- 
noj mreži. Paralelno s aktiv- 
nostima na terenu, radilo se 
i na izradi projektne doku- 
mentacije, prijavili smo se 
na natječaje Ministarstva tu- 
rizma, kulture, regionalnog 
razvoja i fondova EU, a sve s 
ciljem ostvarivanja  financij- 
ske pomoći kako bismo reali- 
zirali zacrtane programe. Uza 
sve navedeno, _provođene 
sui aktivnosti koje proizlaze 
iz redovnih djelatnosti naše 
općine, završio je izlaganje 
načelnik. 


Pomoćnik ministra i ostali gosti razgledaju izvođenje završnih radova u Pokazno 


- edukacionom centru. 


OANAGIJA GESTE U JAZVINAMA 


Vlasnici stambenih i drugih objekata uz županijsku cestu Ve- 
lika Ves - Radoboj u Jazvinama imaju dosta problema prilikom 
većih kiša, jer im zbog nagiba ceste voda ulazi u dvorišta. Nakon 
što su se obratili za pomoć općinskom načelniku prišlo se sana- 
ciji stanja. Sa stručnim službama u Županijskoj upravi za ceste 
dogovoreni su potrebni radovi pa je u tijeku ugradnja kanalica 
koje će sprječavati slijevanje vode sa ceste u privatna dvorišta. 
Doda li se tome i nekoliko drugih dogovora vezanih uz rješava- 
nje prometnih problema na županijskim cestama vidljiva je vrlo 
dobra suradnja Općine Radoboj i Zupanijske uprave za ceste. 
Tako su u tijeku i radovi na izgradnji nogostupa od naselja Mikši 
prema Kunštekima i dalje prema Radoboju, gdje Općina izvodi 
zemljane radove i rješava pitanje odvodnje oborinskih voda a 
Županijska uprava za ceste preuzet će postavljanje rubnika i as- 
faltiranje nogostupa. Po istom će se modelu nastaviti i izgradnja 
nogostupa od Hare prema središtu Gornje Šemnice iduće godi- 
ne, prići će se proširenju mostova na županijskoj cestikod nase- 
lja Mikši i u Jazvinama, a nastavit će se i izgradnja nogostupa na 
drugim mjestima. 

Valja ponoviti i činjenicu da je dogovorom između Općine 
Radoboj i Županijske uprave za ceste došlo i do prekategoriza- 


Pomoćnik ministra zaštite okoliša i prirode Nenad 
Strizep boravio je u Radoboju gdje je u društvu sa Do- 
mogojem Soptom, koorinatorom projekta u EU Natura 
2000, Ivanom Štrokom, članom Uprave Hrvatskih šuma 
i voditeljem projekta te Dijanom Klasić, obnašateljicom 
dužnosti ravnateljice Javne ustanove za upravljanje za- 
štićenim prirodnim vrijednostima KZŽ, općinskim na- 
čelnikom Anđelkom Topolovcem te Brankom Makarom, 
vlasnikom tvrtke MB transgradnja razgledao obavljanje 
završnih radova na Pokazno - edukacionom centru. 


Tu se trenutno obavljaju završni građevinski rado- 
vi, a posjetitelje je posebno obradovala činjenica da se 
gradnja obavlja prema svim standardima energetske 
učinkovitosti. Posebno je istaknuta dizalica topline koja 


će dubinskom prirodnom toplom vodom osiguravati 
grijanje objekata koji se adaptiraju te suvremeni proči- 
stač otpadnih voda. 


- Čestitam vam na ovom projektu, gotovo je nevje- 
rojatno da se u jednoj maloj općini poduzimaju ovakvi 
pionirski potezi, koji imaju veliki značaj u očuvanju oko- 
liša. - rekao je pomoćnik ministra Nenad Strizep. 

Domaćini su goste upoznali i s ostalim projektima i 
nastojanjima Općine Radoboj vezanim uz zaštitu oko- 
liša, kao što je postavljanje energetski učinkovite jav- 
ne rasvjete, promjena stolarije i postavljanje toplotne 
ovojnice na zgradi OŠ Side Košutić u Radoboju te do- 
gradnja školske zgrade u Radoboju i uređenje dječjeg 
vrtića u Jazvinama.( vir) 


=== 
"5 
n _ 


s k 
Zahvaljujući/suradnjilOpćine!IRadobojli/Zupanijske 
uprave!zalcestelriješitiće!seljošljedanjproblem! 


cije Rimske ceste koja Radoboj spaja s općinama Jesenje i Novi 
Golubovec. Tako se sada ta cesta vodi pod oznakom ZC 2257. 


Sve je to dokaz dobre suradnje čelnih ljudi Općine s nad- 
ležnim institucijama županijske i državne vlasi koja dovodi do 
poboljšanja životnih uvjeta i rješavanja aktualnih problema mje- 
štana. 

OBILJEŽEN DAN NEOVISNOSTI > KRAPINSKA KOTLOVINA NAJBOLJA 


Zahvaljujući inicijativi i samoj realizaciji od strane Općinske 
Povodom Dana neovi- vu Cerovečkom - Cigi i ispred organizacije HDZ-a Radoboj u subotu 13. listopada održana je 
snosti Republike Hrvatske, Središnjeg križa na mjesnom još jedna nova manifestacija. Radi se o pripremanju kotlovine i 
članovi Općinskog odbora groblju u Radoboju zapalili pau dika lo ao a 
LE “ Baki ia a NEEE an ne sa Vatrogasnog doma posla oko pripremanja kotlovine prihvatilo 
Pap RD Pm i E MOE ZOMO VIN se ukupno jedanaest ekipa, a sve je to pratilo i potom rezultate 
varskom branitelju, Vjekosla- skog rata. njihovog rada kušalo oko 150 prisutnih. 
si Kvalitetu kotlovine ocjenjivali su iskusni članovi komisije u 
sastavu: Mirko Krznar, Stjepan Merkaš Krojf, Mijo Košutić, Boris 
Ivanković i Branko Cerovec. Prema njihovoj ocjeni najbolji su bili 
predstavnici Gradske organizacije HDZ-a Krapina, drugo mjesto 
pripalo je ekipi Općine Radoboj, a treće članovima Temeljnog 
ogranka HDZ-a Radoboj. Predstavnicima prvoplasiranih ekipa 
priznanja je uručio predsjednik radobojskog HDZ-a Dubravko 
Kranjčec, a druženje je nastavljeno uz besplatnu kotlovinu, grah 
i piće te zagorsku glazbu u Vatrogasnom domu. Druženje HDZ-a 
uz pripremanje kotlovine još je jedan koristan vid okupljanja lju- 
di, a odlična organizacija i brojna posječenost članstva i simpa- 
tizera dokaz su aktivnosti mladog vodstva punog elana i starijih 
iskusnih članova, što im kako kažu osigurava neupitan uspjeh na 
predstojećim lokalnim izborima. 


Druženju u Radoboju prisustvovali su i brojni dužnosnici 
HDZ-a među kojima su bili: predsjednik Ž.O. HDZ-a Žarko Tu- 
šek, dopredsjednik Mirko Krznar, tajnik Miljenko Šoštarić, zatim 
Stjepan Merkaš Krojf i Alen Gerek. Za neke je bilo i iznenađenje 
prisutnost i sudjelovanje u natjecanju dužnosnika Općine Rado- 
boj načelnika Anđela Topolovca i predsjednika Općinskog vijeća 
Alojza Sajka.(D.K.) 


Povodom Među- 
narodnog dana starijih 
osoba koji se obilježava 
01. listopada, djelatnice 
Crvenog križa Krapina i 
načelnik općine Jesenje 
Ivan Maligec posjetili su 
sumještanku = Terezicu 
Šumiga. Još uvijek vital- 
nu 92-godišnju Terezicu 
razveselio je susret s 
načelnikom i djelatni- 
cama gradskog društva 
Crvenog križa Krapina 
koji su joj za tu prigodu 
donijeli zdjelu s voćem, slatkišima i sokom. U razgovoru s gosti- 
ma, Terezica je ponosno istaknula da će u prosincu proslaviti 93. 
rođendan za koji se posebno priprema. lako živi skromno i sama : 
u trošnoj drvenoj kućici, osmjeha na njezinom licu ne nedostaje, Desetak ekipaimarljivo se trudilo da pokaže što znatkod 
a snagu, kako kaže, crpi u vjeri i molitvi. pripremanja kotlovine. 


POKLON ZA BAKU JAGICU 


Povodom Međunarodnog dana starijih osoba 1. listopada, predstavnici Općine Rado- 
boj i Gradskog društva Crvenog križa Krapina posjetili su baku Jagicu Hrvoj, kojoj je u ime 
općinskog načelnika Anđelka Topolovca, poklon predao Stjepan Sirovec, polaznik struč- 
nog osposobljavanja u Upravnom odjelu općine Radoboj. Ovo je samo jedan vid aktivno- 
sti koje Općina Radoboj provodi tijekom cijele godine vodeći brigu o svojim mještanima 
starije životne dobi. 

U suradnji s Gradskim društvom Crvenog križa Krapina na području Općine provodi se 
program Pomoć u kući kojim je obuhvaćeno 35 mještana starije životne dobi. Izdvajanjem 
sredstava iz općinskog proračuna dodjeljuju se jednokratne novčane pomoći, te pomoći 
ma troškove stanovanja osobama koje nisu u mogućnosti same podmiriti sve životne troš- 

ove.(B.O.) 


ČLANOVI HDZ-a IZ JESENJA | MLADEŽI IZ RADOBOJA U VUKOVARU : : 


Osamdesetak članova HDZ-a iz Jesenja i članova Mladeži 
HDZ-a iz Radoboja 6. listopada posjetili su herojski grad Vukovar. 
Mnogima od njih ovo je bio prvi boravak u tom prelijepom gra- 
du na obali Dunava, koji nažalost još uvijek lijeći rane zadobive- 
ne tijekom srpske agresije u vrijeme Domovinskog rata. 

Obišli su tako: Opću bolnicu, Muzej vojarne na Sajištu, Me- 
morijalno groblje i Ovčaru sve mjesta koja podsjećaju na stra- 
danja Vukovaraca i ostalih branitelja Vukovara u vrijeme Domo- 
vinskog rata. 


Nakon Vukovara članovi HDZ-a iz Jesenja i Radoboja krenuli 
su u Ilok i Šarengrad gdje su razgledali tamošnje turističko gos- 
podarske znamenitosti, prisustvovali Svetoj misi u crkvi Sv. Petra 
i Pavla, te nakon druženja sa mještanima Šarengrada krenuli pre- 
ma Radoboju i Jesenju. Članovi HDZ-a iz Jesenja i Radoboja u Vukovaru. 

SEDAM DJEČJIH IGRALIŠTA I VIŠE STOTINA KUNA 
GODISNJE OPĆINA RADOBOJ POKLANJA DJECI 


NAJMLAĐI SU NAŠE BOGATSTVO 


Općina Radoboj jedna je od rijetkih lokalnih sredina u 
kojoj je izgrađeno čak sedam igrališta za najmlađe, koja 
kroz brojne udruge građana najmlađe uključuje u određe- 
ne aktivnosti i koja godišnje za skrb o djeci iz proračuna iz- 
dvaja između sedamsto i devetsto tisuća kuna godišnje. 

Prema podacima u Općini živi oko 760 djece, a u jednoj škol- 
skoj godini nastavu pohađa njih 250. Za pokrivanje troškova 
vezanih uz stvaranje što boljih uvjeta za najmlađe i za njihove 
aktivnosti iz općinskog proračuna je 2011. godine izdvojeno 
878.720 kuna, a u ovoj godini osigurano je 743.520 kuna. Sred- 
stva se koriste prije svega za sufinanciranje boravka djece u 
dječjim vrtićima, sufinanciranje naobrazbe djece s teškoćama u 
razvoju, SUVANG poliklinika, financiranje predškolskog odgoja, 
školskih aktivnosti, školu plivanja, sufinanciranje troškova škol- 
skih natjecanja, nabavu darova povodom dječjih blagdana, Sv. 
Nikola i dr., sufinanciranje prijevoza učenika u škole te za izgrad- 
nju i održavanje dječjih igrališta. 

Posebno valja istaknuti i akcije kao što su sufinanciranje pri- 
jevoza djece s poteškoćama u razvoju u Specijalnu bolnicu u 
Krapinskim Toplicama, besplatnu školsku kuhinju, jednokratne 
novčane pomoći za novorođeno dijete, financiranje udruga gra- 
đana koje okupljaju djecu i održavanje manifestacija, kao što su 
Vnučekove popevke radobojski maraton, biciklijada, nastup ma- 
žoretkinja i druge aktivnosti u kojima sudjeluju djeca s područja 
Općine Radoboj i šire. 

Dječja igrališta u Gornjoj Šemnici kod područne škole, u 
Radoboju, Radobojskom Orehovcu, Radobojskom Strahinju, 
Radobojskim Bregima, Jazvinama i u naselju Mikši mjesta su 
okupljanja i zabave djece, a Općina je uredila teren nabavila 
igrala koje redovito održava i nabavlja nova. Za što bolje uvjete 
života mladih u školskoj dobi, Općina je prišla izvedbi projekta 
proširenja školske zgrade u Radoboju kako bi se stvorili uvjeti za 
jednosmjensku nastavu i cjelodnevni boravak djece u školi, te 
za otvaranje dječjeg vrtića u Jazvinama. 

Dodamo li tome da su roditeljima slabijeg materijalnog sta- 
nja dodijeljena sredstava za nabavu školskih knjiga i da su pri 
kraju realizacije pojedini projekti koji će još više doprinijeti skrbi 
o djeci, vidljivo je da općina Radoboj može uskoro očekivati sta- 
tus općine prijatelj djece.(A.F.) 


PRIJAVLJENA NAJ-AKCIJA 


U Upravnom odjelu Općine Radoboj 17. listopada odr- 
žan je sastanak na kojem je Snježani Kreps, prof. program- 
sko-organizacionoj savjetnici predan Startni upitnik i svi 
prijedlozi vezani uz izvedbeni plan Općine i OŠ Side Košutić 
za 2012. godinu, a prijavljena je Naj-akcija: obilježavanje 
Dana planeta Zemlje, kojeg su djeca obilježila pod vod- 
stvom učiteljice Sanje Dunaj. 


Gospođa Kreps domaćine je uputila na obavljanje dalj- 
njih aktivnosti skrbi i djeci od sufinanciranja boravka djece 
u dječjim vrtićima, školske kuhinje, đačkih domova, prije- 
voza učenika do opremanja dječjih igrališta i organizacije 
različitih akcija u kojoj sudjeluju najmlađi Općini predsto- 
ji ispunjavanje završnog izvještaja o samoocjenjivanju te 
poziv za izvid Prosudbene komisije, koja će utvrditi stvarno 
stanje prikazano u izvještaju. 


Najnovije igralište'za djecu uređeno je uz 
Starujhižuina Radobojskim bregima. da 


u 
ANKETA UZ PRISTANAK RODITELJA 


U okviru aktivnosti za dobivanje statusa Općina prijatelj djece 
od strane Instituta za društvena istraživanja iz Zagreba biti će pro- 
vedena još jedna faza vrednovanja. Radi se o istraživanju koje će 
se provoditi među učenicima osnovne škole putem kojeg će oda- 
brani učenici ispunjavati upitnik o tome kako provode slobodno 
vrijeme, kako se osjećaju u svojoj sredini, kakova su im školska 
iskustva, zdravlje i obiteljsko okruženje. U istraživanju će se u pot- 
punosti poštovati Etički kodeks istraživanja djece, a sudjelovanje 
u njemu je dragovoljno. Anonimnost je zajamčena, ali je ipak sa 
sudjelovanje potreban pristanak roditelja za sudjelovanje njihove 
djece u istraživanju. 


Mole se stoga roditelji da odobre svojoj djeci sudjelovanje u 
predstojećem istraživanju kako bi doprinijeli uspjehu još jedne 
akcije koja vodi prema zajedničkom cilju, a to je da Radoboj dobi- 
je počasni naslov Općina prijatelj djece. (Ana Florjan) 


Da 


NASTAVLJAJUĆI SURADNJU OPĆINA RADOBOJ I GRADSKO 
DRUŠTVO CRVENOG KRIZA KRAPINA POSTAVILI SU U RADO- 
BOJU SPREMNIK ZA ODJEVNE PREDMETE I OBUĆU 


ODJEĆA 1 OBUĆA U POSEBNI SPREMNIK 


Ispred Zadružnog doma u Radoboju postavljen je spremnik 
u koji pojedinci mogu odlagati još uvijek upotrebljivu odjeću i 
obuću koju ne koriste, a dobro će doći socijalno nezbrinutima. 

Od strane Općine spremnik su simbolički preuzeli načelnik 
Anđelko Topolovec, te Stjepan Sirovec volonter u Upravnom 
odjelu Općine Radoboj. Ravnatelj GDCK Krapina, Davor Simuno- 
vić tom je prilikom naglasio kako još uvijek ima socijalno ugro- 
ženih osoba koje trebaju svakodnevno neki vid pomoći drugih. 
Jedan od načina pružanja pomoći je i poklanjanje odjevnih 
predmeta i obuće, koja se prikuplja postavljanjem ovakvih spre- 
mnika. Godišnje potrebe za odjećom i obućom na području koje 
pokriva GDCK Krapina iznose oko četiri tone. 


Načelnik, Anđelko Topolovec istaknuo je socijalnu osjetljivost 
Općine Radoboj, koja redovito pomaže socijalno najugroženijim 
mještanima, a postavljanje spremnika za odlaganje odjeće i obu- 
će omogućiti će i samim mještanima da svoje nepotrebne stvari 
poklone drugima i na taj način pokažu veliko Radobojsko srce. 


Čistu odjeću i obuću potrebno je odvojeno staviti u plastične 
vrećice i ubaciti ih u spremnik. Jedni će se tako riješiti stvari koje 
više ne koriste, a drugi će od toga imati korist. 


jja 
| 


S. Sirovec;A: Topolovećli D! Šimunović/ispred prodavaonice 
PZ Krapina|u KodoDoju prilikom primopredaje spremnika. 


, 

IZLOŽBA SLIKA U STAROJ HIŽI 


Zahvaljujući nastavku su- 
radnje Općine Radoboj i Likov- 
nog društva Ernest Tomašević iz 
Krapine i ove je godine povo- 
dom obilježavanja Dana opći- 
ne održana likova kolonija. 

Dvadesetak likovnih umjet- 
nika oslikalo je uz pomoć boja 


i kista prekrasne pejsaže našeg 
kraja, a plod njihovih sposob- 
nosti izložen je u prostorijama 
Stare hiže u Radobojskim Bre- 
gima. 


Nakon  pozdravnih riječi 
predsjednika općinskog vije- 
ća Alojza Sajka, izložbu je u 


Sudionici 6. likovne kolonije sa svojim domaćinima prilikom otvara- 
nja izložbe svojih djela. 


nedjelju 14. listopada otvorio 
predsjednik Likovnbog društva 
Ernest Tomašević, Zlatko Kuhar, 
naglasivši pri tom susretljivost i 
gostoljubivost domaćina, kako 
općinskog načelnika Anđelka 
Topolovca, predsjednika i čla- 
nova Općinskog vijeća i osoblja 
Upravnog odjela Općine, što re- 


zultira već šest godina, dolazak 
dvadesetak amaterskih slikara 
iz Hrvatskog zagorja i drugih 
mjesta u Radoboj. Zahvaljujući 
toj suradnji Općini svake godi- 
ne ostaje dvadesetak umjetnič- 
kih djela, koja u najvećoj mjeri 
prikazuju prirodne ljepote ra- 
dobojskog kraja. 


nog društva Ernest Tomašević. 


Sudionike je pozdravio, Alojz Sajko, predsjednik Općinskog vijeća 
općine Radoboj, a izložbu je otvorio Zlatko Kuhar, predsjednik Likov- 


IZLOŽBA HRANE I PIĆA 


Na prostoru kod Zavičajne zbirke u 
Radoboju je u okviru programa obilježa- 
vanja Dana općine održan prvi Sajam ra- 
dobojskih proizvoda.Na lijepo uređenom 
prostoru svoje su proizvode izlagali vino- 
gradari voćari, pčelari i drugi proizvođači 
hrane i pića s područja Općine Radoboj. 
Vidjelo se tako na jednom mjestu što sve 


naši mještani proizvode. Bilo je tu raznih 
vina, voćnih rakija, likera, meda, kupino- 
vog vina i drugih uglavnom nagrađivanih 
proizvoda na raznim smotrama i natjeca- 
njima. 

Posebnu su pozornost izazvale djelat- 
nice Jedinstvenog upravnog odjela Opći- 
ne, te volonteri na stručnom osposoblja- 


m o LE 


vanju koji su zajedno sa svojim obiteljima 
pripremili tradicionalne slastice, štrukle, 
gibanicu i kiflice. 

Sve su to popratili radobojski, šemni- 
čarski i zabočki kuburaši, limena glazba 
Radobojska zvona te mažoretkinje iz Ra- 
doboja i Krapine. 


do 
e 
“je 


& 


Za domaće kolače pobrinula se općinska ekipa. 


Na stolovima se našlo vina, rakije, meda i drugih proizvoda. 

ODRŽAN GLAZBENI FESTIVAL KRIJESNICA 


Zagorski glazbeni festival 
Krijesnica već 16 godina za 
redom ljubiteljima domaće 
glazbe i izričaja daruje nove 
skladbe; ove godine 
izvedena je 21. 


Na bogatoj glaz- 
benoj večeri koja je 
održana 19. listopada 
U Festivalskoj dvorani 
U Krapini, uživao je 
velik broj posjetitelja. 
Već nekoliko godina 
uzastopce na tom fe- 
stivalu nastupaju i sa- 
stavi iz Jesenja, a ove 
godine bilo ih je troje; 
Kajkavski — mužikaši, 
Podvinčani te vokal- 
na skupina i glazbeni 
sastav AKUD-a ,Žen- 
sko kazalište“. 


Dokaz je to da Je- 
senje ima velik broj 


glazbenih talenata i ljubitelja 
domaće glazbe. 

U pjesmi Jesejanski tanec 
koju izvode članice AKUD-a o 


+ ET K. 
Za dnu 
/ 3 


—- 


tome govori i stih ,Veseli smo 
dobri ljudi k nam nek dojde ci- 
jeli svijet“ 


Podrška izvođačima bili 


su brojni posjetitelji iz Jese- 
nja, a načelnik Ivan Maligec 
osigurao je karte za članove 
Vijeća, djelatnike i suradnike. 


Peti put po redu kao jedna 
od manifestacija u okviru pro- 
slave Dana općine Radoboj 
održana je priredba Vnučeko- 
va popevka. U sportskoj dvo- 
rani OŠ Side Košutić Radoboj 


VNUČEKOVE POPEVKE 


pred velikim brojem  gleda- 
telja nastupilo je 10 pjevača i 
pjevačica. 

Bili su tu: Petra Mlakar, Mia 
Barić, Valintino Žlabur, Katari- 
na Šivalec, Patricija Pek, Matija 


k la. 


Nastup mladih pjevača oduševio je publiku u dvorani. 


Kanceljak, Maja Horvat, Lore- 
na Pažameta, Ana Pavleković i 
Antonio Prnjek. Uz njih publi- 
ku su zabavljali i već afirmira- 
ni: Iva Ranogajec, Ivan Benc, 
Klapa Radoboj i grupa Tor- 


nado. Za dobru organizaciju 
pobrinuo se Boris Pavleković, 
a uz tehničku podršku Radija 
Kaj voditeljski dio odradila je 
Sabina Mikša. 


ZA AGENGIJU 
OLABI INTERES 


Tradicionalno uz Dan 
općine Radoboj svoj dopri- 
nos daju i kazališni amateri 
iz Svetog Križa Začretja. 

Ove su se godine ma- 
lobrojnoj radobojskoj pu- 
blici predstavili s predsta- 
vom Agencija kroz koju se 
obrađuje aktualna tema 
posredovanja kod zapo- 
/ šljavanja. 


€ 10 


UREĐENJE | ODRŽAVANJE OPĆINSKIH 
CESTA NA PODRUČJU OPĆINE JESENJE 


Prema planiranim sredstvima u proračunu Općine, ovih 
su dana postavljeni novi prometni znakovi i putokazi uz 
općinske ceste. Znakovi upozorenja, kao i putokazi, sada su 
postavljeni na gotovo svim važnijim križanjima kako bi se 
sudionicima u prometu koji prolaze tim cestama olakšalo 
snalaženje. Uz postavljene znakove uređene su ceste od za- 
selka Jurišaki na Brdu pa sve do granice s općinom Golubo- 
vec i Radoboj, te prema zaselku Strmečki. 


Budući da većim dijelom prolaze kroz šumoviti predio, 
bilo je potrebno posjeći velik dio drveća i granja kako bi se 
povećala preglednost, a samim time i sigurnost sudionika u 
prometu. Svakoga dana sve više vozila prolazi cestom kroz 
Brdo prema općini Golubovec i Radoboj pa je ona jedna od 
prometnijih općinskih cesta. Općina i ove godine planira 
asfaltirati određene dionice cesta pa je nakon provedenog 
natječaja sklopljen ugovor o _ izvođenju radova sa Cestom 
Varaždin koja će ovih dana započeti s radovima. 

SASTANAK U VEZI S LEGALIZACIJOM 
BESPRAVNO SAGRAĐENIH OBJEKATA 


Zbog velike zainteresiranosti mještana za postupak le- 
galizacije bespravno sagrađenih objekata u vijećnici Općine 
Jesenje, a na inicijativu načelnika Ivana Maligeca, održan je 
sastanak kako bi mještani bili informirani o postupku le- 
galizacije spomenutih objekata. Na sastanku su sudjelovali 
predstavnica firme TNT, predstavnice firme Hršak&Hršak te 


zainteresirani mještani. 


Predstavnici navedenih firmi okupljene su informirali o 
načinu i postupcima koji prethode legalizaciji bespravno sa- 
građenih objekata te im iznijeli informativne cijene _potreb- 
nih radnji koje prethode legalizaciji bespravno sagrađenih 
objekata. 

Velik dio mještana složio se da bi legalizaciju bilo potreb- 
no provesti, no cijene tog postupka još uvijek su relativno 
visoke s obzirom na financijske mogućnosti. 


IZVRŠENA SUSTAVNA DERATIZAGIJA 


Redovitu jesensku deratizaciju, drugu po redu ove godine na 
području općine Jesenje, provodili su djelatnici Deratizacije iz De- 
sinića. 

Deratizacija se provodila u svim nastanjenim i nenastanjenim 
objektima, a sve u cilju učinkovitijeg uništavanja štetnih gloda- 
vaca te sprječavanja njihovog nekontroliranog razmnožavanja. 
Provođenjem sustavne deratizacije znatno se smanjila populacija 
glodavaca, a samim time i štete koju oni čine. 


NOVA SEZONA RADOBOJSKOG SRCA 


Nakon ljetne stanke Klub Radobojsko srce započeo je novu 
sezonu druženja. Na otvaranju sezone druženja Općinski na- 
čelnik Anđelko Topolovec sa Stjepanom Sirovcem polaznikom 
stručnog osposobljavanja predali su prigodne darove i pože- 
ljeli puno uspjeha i ugodnih trenutaka u novoj sezoni. 


Klub Radobojsko srce osnovan je 2009. godine kao podruž- 
nica Društva za pomoć mentalno retardiranim osobama Kra- 
pina. 

Klub vodi vjeroučitelj, Dražen Gerić, okuplja sedmero mla- 
dih osoba s teškoćama u razvoju s radobojskog područja koji 
se okupljaju jednom tjedno i u dvosatnom druženju preko li- 
kovnih radionica i izmjenu životnih iskustava nastoje što lak- 
še prebroditi teškoće s kojima se susreću. Rad Kluba pomaže 
Općina, osiguravajući potrebni prostor i potrepštine za likovne 
radionice. 


RASPISAN NATJEGAJ ZA STIPENDIJE 
UGENIGIMA | STUDENTIMA 


Općina Jesenje je i ove Pravo sudjelovanja na 


IZGRADNJA IGRALIŠTA NA B 


Nakon što je Općina Jesenje otkupila zemljište, za- 
počeli su radovi na izgradnji igrališta na Brdu. Na kuplje- 
noj parceli napravljene su dvije etaže na kojima će biti 
igralište za mali nogomet i dječje igralište jer je zbog 
strmog terena bilo potrebno izvesti veći otkop zemlje 
i napraviti dvije etaže. Prema planu i želji mještana, 
malonogometno igralište na donjoj etaži bit će zatrav- 4“: 
ljeno, a na gornjoj etaži, predviđenoj za malene, bit će 
postavljene sprave za njihovu igru i zabavu. Radovi su 
financirani _iz proračuna Općine Jesenje, a izvođač je 
bio Krakom-gradnja iz Krapine. 


godine raspisala natječaj za 
dodjelu učeničkih i student- 
skih stipendija. Ove godine, 
kao i protekle, bit će dodije- 
ljeno 10 učeničkih stipendi- 
ja, dok će pravo na student- 
sku stipendiju ostvariti svi 
redovno upisani studenti s 
područja općine. 

Iznos stipendija za sred- 
njoškolce iznosi 300,00 
kuna, a studentske 500,00 
kuna mjesečno i dodjeljuju 
se _za vrijeme trajanja škol- 
ske, odnosno akademske 
godine; 10 mjeseci. 


natječaju za dodjelu stipen- 
dija imaju redovni učeni- 
ci srednjih škola i redovni 
studenti, hrvatski državljani 
koji imaju prebivalište na 
području Općine Jesenje i 
koji nisu korisnici stipendije 
po drugoj osnovi (stipendije 
odobrene od strane Zupani- 
je ili državnih tijela). 

Učenici srednjih škola 
ove godine imaju besplatan 
prijevoz jer Općina u dogo- 
voru sa Županijom sufinan- 
cira razliku od cijene koju 
plaća država. 

DANI OTVORENIH VRATA U OŠ RADOBOJ 


Već je tradicija da se u OŠ 
Side Košutić Radoboj povodom 
Dana škole u listopadu organizi- 
raju Dani otvorenih vrata. Tako je 
projekt nastavljen i ove godine 
trodnevnim događanjima i aktiv- 
nostima. 


Razdoblje o 17. do 19. listo- 
pada bilo je ispunjeno susretima, 
vatrogasnim vježbama, radio- 
nicama, izložbama i prigodnim 
programima te druženjima. Tema 
ovogodišnjih Otvorenih vrata bila 
je kruška tako da je škola uređena 
radovima na tu temu a proveden 
jeiliterarni natječaj. Kruška je bila 
nezaobilazan sastojak kolača i 
raznih slastica koje su pripremali 
učenici sa svojim mamama i ba- 
kama. 


U srijedu 17. 10. svi učenici 
matične škole i područnih odjela 
prošli su vježbu evakuacije koja 
je organizirana u suradnji s DVD- 
om Radoboj i Centrom za hitne 
intervencije. Simulacijom požara 
aktiviran je alarm i izvedena je 
evakuacija svih učenika i zapo- 


slenika škole. Zatim je izvedena 
vatrogasna vježba uz ukazivanje 
vatrogasaca na greške koje su se 
dogodile tijekom evakuacije. 


Dan je nastavljen prigodnim 
blagoslovom kruha uz Svjetski 
dan hrane. Izloženi su kruh, peci- 
va i kolači koje su donijeli učenici, 
a zatim ih je blagoslovio župnik 
Ivica Bračun. Kratak program pri- 
premili su učenici razredne nasta- 
ve sa svojim učiteljicama. 


Nakon simboličnog blagova- 
nja slijedio je književni susret s 
dječjim piscem Hrvojem Kovače- 
vićem. Ana Broz i Andrija Mikša 
predstavili su pisca i zaželjeli mu 
dobrodošlicu. Gost je govorio o 
svom književnom stvaralaštvu, 
načinu na koji dolazi do zanimlji- 
vih priča te odgovarao na učenič- 
ka pitanja. Druženje je nastavlje- 
no susretom s bivšim učiteljicama 
Josipom Miljan, Anicom Šaško 
i Milevom Uhernik. Ovaj put su 


se učiteljice našle u “nezgodnoj“ 


situaciji budući da su morale od- 
govarati na pitanja učenika. lako 


su na kraju ocijenjene ocjenom 
odličan, priznale su da im nije bilo 
lako zamijeniti uloge. 


Prvi otvoreni dan škole zavr- 
šen je likovnom radionicom za 
učenike razredne nastave koji 
su kredom u boji slikali kruške i 
jesenske plodove na dugačkom 
papiru. Učenici su se posebno ra- 
zveselili kad su čuli da će njihovim 
radom biti ukrašena dvorana na 
Dan škole te će svi nazočni vidjeti 
njihov rad. 


U četvrtak 18. listopada u po- 
podnevnim satima je uz prigodni 
program otvorena izložba učenič- 
kih radova i radova učiteljice Tare 
Horvat. U programu su nastupali 
učenici polaznici glazbene škole 
Bonar te članovi folklorne skupi- 
ne. Mala filmska radionica prika- 
zala je svoj prvi film “Naše slike 
jeseni“. Učiteljica Tara Horvat go- 
vorila je o svojim radovima među 
kojima su neki nastali neobičnom 
tehnikom slikanja raznim vrstama 
čajeva. 

Dan škole obilježen je u petak 


19. listopada. Svečana priredba 
okupila je brojne goste i uzvanike 
koji su zajedno uživali u progra- 
mu. Nazočne su pozdravili rav- 
nateljica škole Milena Veseljak, te 
dožupan Anđelko Ferek Jambrek. 
Dan škole je prigoda za dodjelu 
zahvala i nagrada, pa je predsjed- 
nik Općinskog vijeća Alojz Sajko u 
ime Općine Radoboj podijelio na- 
grade najuspješnijim učenicima i 
njihovim mentorima. Nakon pri- 
redbe okupljeni su isprobali deli- 
cije od krušaka te posjetili štando- 
ve učeničke zadruge “Radobojski 
guci i trputci“te projekta “Skole za 
Afriku“i svojim donacijama podu- 
prli njihov rad. 


Projekt Otvorena vrata škole 
uspješno je proveden zahvaljuju- 
ći zajedničkom radu učenika, uči- 
telja, roditelja i svih mještana Ra- 
doboja. Partnerski odnos roditelja 
i škole i ovaj put se pokazao kao 
ključ uspješnosti te će biti poticaj 
i za daljnje ostvarivanje ovakvih 
projekata. 


Jasenka Marmilić 


DANI KAJKAVSKE RIJEČI ZLATAR 2012. 


Mia oduševila 


zahtjevan žiri 


Od 21. do 30. rujna 2012. godine u Zlataru se obilježavaju Dani 
kajkavske riječi. Nezaobilazan dio te tradicionalne manifestacije je i 43. 
Zbor malih pjesnika koji se održao 29. rujna. 


Na taj je natječaj pristiglo 276 pjesama iz 43 osnovne škole iz Kra- 
pinsko - zagorske, Međimurske, Varaždinske, Koprivničko - Križevač- 
ke, Primorsko - goranske i Zagrebačke županije te grada Zagreba koje 
su pisane isključivo kajkavskim narječjem. Ocjenjivački sud u sastavu: 
prof. Željka Horvat - Vukelja (predsjednica), dr. Joža Skok i dr. Ivo Ka- 
linski nije imao nimalo lak posao. Nakon dugog vijećanja odabrano 
je 45 pjesama za izvođenje na priredbi i za tiskanje u zbirci Zbornika. 
Među odabranim pjesmama su i radovi Kristine Košutić, Maje Cero- 
večki i Mije Koprolčec. Svaki nagrađeni učenik je na priredbi trebao 
recitirati svoju pjesmu i biti obučen u narodnu nošnju svoga kraja. Uz 


Špotanci Beljina 


Ne znam zakaj, Se okoli mene je bele: 


AT furt tak, Pahulje na moji lasi, 
Da se meni veli: Na licu mojemu snieg se topi. 
»Mali vrag“! Obrazi se čeljeniju, 


Oči mi se svekljiju, 

Sreča tanca v duše moje, 
Blješčeče je moje lice. 
Smejem se, 

Roke stežem, 

Z očimi iščem 

One kaj ne vidim. 
Uživam v beljini, 

V lepoti beloga kraja. 
Sigurna nisam 


Čim neke krive se dogodi, 
Perva špotance 

Furt dobim. 

Špotanci stalne 

Na pervom su mestu 
Onom ko me špota. 


Al ne to tak do kraja života. 
Spasila se bum nekak 


Učenica: Mia Koprolčec Učenica: Kristina Košutić 


Voditeljica: Ivanka Leljak Voditeljica: Ivana Frajzman 


Cvetek 


Još v jutro se špinčil 

Vu vrtu punom rose 

dok su ga iskale dekličine 
noge bose. 

Ni mogel ni senjati 

komu bi ga mogla dati, 

a znal je da se mora praf prijeti 
ak hoče nečije serčece zagreti. 
Zakaj ga je deklica njemu dala 
same ona je znala, 

a onje tak srečen bil 

da si ga je v serčecu skril. 
Jenega dana gda buju stari bili 
i da se buju pred vnučeki sramili, 


Ja od teh silnih špotanca. Ak bi štela da dedek bu babici potiho prišepnul 
Se ovo prestane, pri peči: 

Morti denes, morti zutra, Akbi štela se ,Jenu laticu bi još mogla z serčeca 

Ali gda bum velika ja, Z beloga vrnuti zvleči. 

Špotance več nem dobivala. V sivi svet. 


Učenica: Maja Cerovečki 
Voditeljica: Ivana Frajzman 


45 najuspješnijih kajkavskih pjesama, na priredbi smo kroz recitacije 
i glazbu mogli čuti i ostala dva narječja u izvedbi gostiju iz Zminja u 
Istri te Cerne u Slavoniji. U pauzama između recitacija pjevao je i zbor 
OŠ Zlatar. 


I ove je godine žiri odlučio dodijeliti nekoliko nagrada. Nagrada 
za najbolju interpretaciju vlastite pjesme ove je godine pripala na- 
šoj Miji Koprolčec koja je, iako je bila jedna od najmlađih, pokazala 
da recitira kao profesionalka i da je mnogo bolja od djece koja su već 
nekoliko godina na zlatarskoj pozornici. 


Nadamo se da će naše učenice nastaviti pisati i u budućnosti i da 
će i dalje postizati značajne rezultate. 


Ivana Frajzman, učiteljica hrvatskog jezika 


Mia Koprolčec i Kristina Košutić sa knji- 
ževnicom Željkom Horvat-Vukelja 

Putuj emo i upoznajemo Zupanij u 
Učenici razredne nastave već su prvi tjedan nastave uljepšali svoje dane 
odlaskom na terensku nastavu na Hušnjakovo. 


Tu su se uključivali u radionice izrade cvijeća od papira, likovne radioni- 
ce, slaganju puzzli, izradi koplja i gađanju kopljem. Prvi i drugi razredi po- 
sjetili su Muzej evolucije. Treći i četvrti razredi su obišli Gradsku knjižnicu u 
kojoj je bila pričaonica Plamenko u potrazi za mamutom. Ispred knjižnice su 
slagali puzzle i kredom u boji ilustrirali tu bajku. Posjetili su i izložbu dječjih 
radova te izložbu u Galeriji grada. 

Učenici trećih i četvrtih razreda iz Radoboja i Gornje Šemnice bili su 19. 
rujna 2012. na terenskoj nastavi po Hrvatskom zagorju. 

Cilj je terenske nastave bio aktivno sudjelovanje učenika pri ponavljanju, 
utvrđivanju i učenju, otkrivanjem u neposrednoj životnoj situaciji. Učenici 
su marljivo proučavali prikupljene materijale iz različitih izvora i pripremali 
svoje izvještaje o Županiji koje su tijekom puta prezentirali ostalim učeni- 
cima. Prvo smo posjetili Pregradu, obišli crkvu i _ staru ljekarnu. U Velikom 
Taboru upoznali su se snekadašnjim životom u dvorcu te legendama o Veroniki Desiničkoj i Vili Meluzini. Kako se nekad živjelo na selu vidjeli su 
u Etno selu u Kumrovcu. Kod spomenika u Zelenjaku otpjevali smo himnu i krenuli do Klanjca. Tu smo posjetili crkvu i Galeriju A. Augustinčića. 
Uz pjesmu i učeničke izvještaje nastavili smo put do Gupčeve lipe. Podsjetivši se na njezin značaj napravili smo veliko kolo oko nje sa nadom da 
se ona nikad ne zaboravi. O ljepoti našeg zavičaja uvjerili smo se prekrasnim pogledom sa dvorca Oršić i spomenika Matiji Gupcu. 

Na povratku je proveden kviz znanja. Sva su djeca s radošću sudjelovala i pokazala zavidno znanje o poznavanju svoje Županije. To je još 
jedan dokaz da se znanja bolje usvajaju i trajnije ostaju ako se neposredno dožive. Učiteljice Milena Horvat, Ivana Kmetić i Dragica Pospiš 


EUROPSKI DAN JEZIKA UOŠ RADOBOJ 


Europski dan jezika prvi put je predstavljen 2001. godine tijekom Europske 
godine jezika. Cilj tog dana, koji se obilježava 26. rujna, je vrednovanje svih jezika 
i kultura kao i poticanje višejezičnosti, multikulturalnosti i cjeloživotnog učenja 
među građanima Europe. 


Vodeći se tim ciljevima učenici naše škole su pod vodstvom učiteljica engle- 
skog i njemačkog jezika tijekom cijelog tjedna marljivo istraživali različite europ- 
ske zemlje te njihove jezike, običaje i kulturu, a rezultate rada prikazali su u obliku 
zanimljivih plakata. 

Zemlje koje su učenici proučavali su: Italija (5.a), Španjolska (5.b), Francuska 
(6.a), Mađarska (6.b), Nizozemska (7.a), Švedska (7.b), Poljska (8.a) i Češka (8.b). 


Izborom ovih zemalja želja nam je bila pokazati u pravom smislu jezičnu razno- 
likost. Nadamo se da smo u tome uspjeli te prenijeli poruku: Učite strane jezike, jer: 


SVJETSKI DAN UČITELJA - 5.LISTOPADA 


5. listopada UNESCO je proglasio Svjetskim danom učitelja 
1994. godine u spomen na isti datum 1966. godine kada je potpisa- 
na Preporuka o statusu učitelja. To je prigoda da se pokaže da je rad 
učitelja i nastavnika prepoznat kao jedan od najvažnijih faktora koji 
utječu na ukupan razvoj društva te da se kao takav i cijeni. 

Danas imamo priliku da slavimo učitelje. Najbolje ćemo to na- 
praviti tako da 365 dana godišnje pokazujemo da razumijemo ple- 
meniti i teški rad učitelja te da cijenimo njihovo zalaganje za što 
bolje uvjete za podučavanje i usvajanje znanja. 

Također možemo odlučiti da baš danas svatko od nas kaže 
«Hvala» barem jednom učitelju. 

Učitelji OŠ Gornje Jesenje obilježili su ovaj dan Stručnom ek- 


skurzijom u Samobor, pri tome posjetivši Samoborski muzej (Kurija 
Ferde Livadića). Tom prigodom razgledali su fundus muzeja koji sa- 
drži različite zbirke (geološka, arheološka, kulturno-povijesna, zbir- 
ka Ferde Livadića, rudarska, cehovska i zbirka stakla, umjetnička i 
etnografska zbirka). Nakon Muzeja i kraćeg razgledavanja središta 
Samobora učitelji su svratili do Trga na nezaobilazne Samoborske 
kremšnite i kavicu. (etv) 


(ss NN za 
Europski dan jezika utemeljilo je Vijeće Europe 2001. godine 
s ciljem poticanja jezične različitosti, višejezičnosti i cjeloživotnog 
učenja. U povodu tog dana 26. rujna organiziraju se različite aktiv- 
nosti pa su i u našoj školi učiteljica engleskog jezika Lidija Ranoga- 
jeci učiteljica njemačkog jezika Alexandra Krklec pokušale osmisliti 
program za obilježavanje tog dana. Dan je započeo veselo jer nas je 
U školi dočekala glazba. Pod odmorima slušali smo pjesme raznih 
pop izvođača na više europskih jezika (One Direction, Zaz, Israel Ka- 
makawiwo, V-TECH, Rob und Chris, Alessandra Amoroso, Mandinga, 
Gustavo Lima, Don Omar, Eric Saade, Ana Rucner, Nered & navijači). 
U holu škole postavili smo štand s kartom Europe na kojoj su bile 
zastavice zemalja članica Europske Unije na postoljima. Učenici vi- 
ših razreda izradili su stotinjak zastavica tih zemalja članica. Učeni- 
ce 7.razreda Ivana Galović i Anamarija Cvrtila te učenice 8.razreda 
Sara Gašparić, Ivana Ravenski i Ana Draganić dijelile su učenicima i 
djelatnicima škole zastavice i pozdravljale ih s ,Hello“ na odgovara- 
jućem jeziku. Cilj da se učenicima prikaže jezična raznolikost unutar 
Europske Unije i da učenici utvrde znanje o geografskom položaju 
i zastavama pojedinih europskih zemalja uspješno je postignut. Ve- 
selje zbog ove naše male manifestacije najviše se moglo uočiti na 
licima najmanjih. Alexandra Krklec, prof. 

Učenici od  1.-A4.razreda 
dana 21.09.2012. uputili su 
se na terensku nastavu veza- 
nu uz temu Pozdrav jeseni na 
Brdo Jesenjsko. 


Voditeljice terenske nasta- 
ve bile su učiteljice razredne 
nastave Biserka Pernjek, Ivana 
Gumbas, Ivana Mužar i Anita 
Sviličić. Učenici su krenuli pre- 
ma Brdu Jesenjskom kako bi 


će iskoristiti za kao dekoraciju 
u predstojećem integriranom 
sadržaju uz proslavu Dana 
kruha i dana zahvalnosti za 
plodove zemlje. Na terenskoj 
nastavi, učenici su rješavali 
praktične zadatke, promatrali 
prirodu, a nakon toga su izra- 
dili literarne i likovne radove 
na temu jeseni, koji krase pa- 
noe njihovih učionica. 


konstituirano Vijeće roditelja 


Dana 28.09.2012. konstituirano je Vijeće roditelja OŠ Gor- 
nje Jesenje. Vijeće roditelja čine predstavnici razrednih odje- 
la izabrani na prvim roditeljskim sastancima u ovoj šk.godini. 
Za predsjednika Vijeća roditelja izabrana je gđa. Anita Kranj- 
čec, dok je za zamjenika predsjednika izabran Milan Galović. 


Kao predstavnik Vijeća roditelja u Školski odbor OŠ Gor- 
nje Jesenje izabrana je gđa. Milena Fučkar. (etv) 


skupili jesenske plodove koje (etv) 


KONSTITUIRANO VIJEĆE UČENIKA 
06 GORNJE JESENJE 


U srijedu, 10.10.2012. održana je konstituirajuća sjednica Vi- 
jeća učenika OS Gornje Jesenje. 


Članovi Vijeća učenika predsjednici razrednih odjela An- 
đelina Jedvaj (1.r), Ana Janžek (2.r), Matija Jagušić (3.r), Dijana 
Draganić (4.r), Karlo Ravenski (5.r), Domagoj Artić (6.r), Nikola 
Klasić (7.r), Hrvoje Artić (8.r) te njihovi zamjenici Roko Kranjčec 
(1.1), Denis Artić (2.r), Patrik Jedvaj (3.r), Lucija Cvrtila (4.1), Karlo 
Košanski (5.r), Patricija Cvrtila (6.r), Silvija Kučko (7.r) i Ivana Ra- 
venski (8.r) odradili su prvu sjednicu uz prisustvo ravnateljice 
prof. Ljerke Malogorski Dragoslavić. 

Za predsjednicu Vijeća učenika OŠ Gornje Jesenje izabrana 
je Ivana Ravenski, a za zamjenika Hrvoje Artić, oboje učenici 
8.razreda. (etv) 


POSJET ORDINACIJIDENTALNE 
MEDICINE DR. CORIC 


Učenici OŠ Gornje Jesenje tijekom posljednja dva tjedna 
mjeseca rujna posjetili su Ordinaciju dentalne medicine dr. Jasni- 
ce Corić u Gornjem Jesenju, u sklopu provedbe programa zdrav- 
stvenog odgoja za učenike u OŠ. 


U sklopu zdravstvenog odgoja u školske programe, jedna od 
bitnih sastavnica je i provođenje oralne higijene. Edukacija i po- 
dizanje svijesti o važnosti oralne higijene u ranoj dobi važna je za 
osiguranje zdravlja usne šupljine u kasnijoj dobi. Tako su učenici 
OŠ Gornje Jesenje svih razreda obavili preventivne stomatološ- 
ke preglede u dogovorenim terminima u vrijeme sata razrednih 
odjela. Zašto je jako važno pristupiti preventivnom pregledu u 
školskoj dobi? Iz razloga jer se u toj dobi događa mijena zubi i 
nakon mliječnih razvijaju se trajni zubi. Redoviti godišnji posjeti 
osiguravaju da dijete izgubi strah od nepoznatog prostora ordi- 
nacije, ali i da se spriječi rana pojava karijesa te su redovni pre- 
gledi i intervencije važniji su od posjeta zubaru u trenutku kad 
zub zaboli. Učenici naše škole već više godina obavljaju redovni 
godišnji kontrolni pregled kod stomatologinje dr. Corić. Nakon 
obavljenog pregleda dr. Corić proslijedila je razrednicima izvje- 
šće o aktualnom stanju i preporukama za eventualne intervenci- 
je kao i preporuke o održavanju oralne higijene, o čemu se dalje 
razgovara na satovima razrednih odjela te na prvom slijedećem 
roditeljskom sastanku. (etv) 


NATJEČAJ IGH UND MEIN DEUTSCH IN KROATIEN UND 
EUROPA UNTERWEGS 


Hrvatsko društvo učitelja i profesora njemačkog jezika je po- 
vodom svoje obljetnice 20 godina postojanja raspisala natječaj 
pod nazivom Ich und mein Deutsch in Kroatien und Europa un- 
terwegs za sve učenike i studente koji u Hrvatskoj uče njemački. 
Na natječaju su sudjelovala 4 dječja vrtića, 20 osnovnih škola i 5 
srednjih škola. 


Među njima je bila i naša škola. Nažalost nismo osvojili na- 
gradu, ali smo dobili certifikat za sudjelovanje na koji smo po- 
nosni. Na web stranici naše škole možete pogledati naša tri 
glazbena uratka: brojalicu 1,2,3 jetzt im Nu sadašnjeg 2.razreda, 
Das Patsch und Pfote Lied sadašnjeg 4.razreda i pjesmu Rette 
mich Lucije Šoštarić, Martine Klasić i Denisa Vaupotića, učenika 
prošlogodišnjeg 8.razreda. Hvala svim učenicima, profesorima 
i djelatnicima škole koji su pomogli u ostvarenju ovog projek- 
ta! Alexandra Krklec, prof. 


«14 


Radobojsko-Jesejanski list br. 47 / Godina V. / 29. listopada 2012. tj 


RADOBOJSKI MARATOM OKUPIO PEDESETAK NATJECATELJA 


SRUŠEN REKORD STAZE 


Među atletskim stazama na duge pruge sve je poznatija radoboj- 
ska maratonska staza. lako nema ni polovicu dužine prave atletske 
staze, svojom trasom i privlačnošću krajolika svake godine privlači 
sve veći broj atletičara. Kao jedan od sada već tradicionalnih sadrža- 
ja u programu uz proslavu Dana općine Radoboj pobuđuje sve veću 
pozornost. Ove je godine održana u nedjelju 14. listopada i uz start i 
cilj u centru Radoboja donijela je nove rekorde i povećala ugled koji 
uživa. Na startu se okupilo više od pedesetak natjecatelja iz različitih 
dijelova Hrvatske, a na naše zadovoljstvo, među njima su se našli i 
natjecatelji iz naše sredine. Stjepan Sever, nastupio je u kategoriji 24 
do 44 godine starosti i tu je zauzeo 7. mjesto, a ukupnom poretku 
odlično 11. mjesto s tim da je brža od njega bila i pobjednica u žen- 


skom djelu natjecanja, pa je u stvari među muškim dijelom natjeca- 
nja ukupno zauzeo 10. mjesto. Drugi predstavnik Radoboja, Stjepan 
Ferek Florjan zauzeo je ukupno 32. mjesto, ali je u svojoj kategoriji 
starost do 23 godine, zauzeo odlično peto mjesto. Njima se pridružila 
i Kristina Muraja, kao najmlađa natjecateljica i u kategoriji do 23 go- 
dine zauzela je ukupno šesto, odnosno prvo mjesto među ženskim 
dijelom natjecateljki. 


Prvo mjesto pripalo je Goranu Grdeniću iz Atletskog kluba Agram 
koji je postigavši vrijeme od 55 minuta i 56 sekundi oborio rekord 
radobojske maratonske staze koji je do sada držao Dražen Dinjar s 
rezultatom 57 minuta i 13 sekundi. 


Po kategorijama najbolji na ovogodišnjem radobojskom maratonu bili su: 


Kategorija do 23 godine: 

1. Goran Grdenić, AK Agram 

2. Nikola Špljar, AK Sljeme 

3. Marin Špoljar, Oroslavje 
Varaždin 

Kategorija 24 do 44 godine: 


3. Nedjeljko Kopajtić, AK Veteran 
Kategorija žene 24 i više godina 

1. Matea Matošević, AK AGRAM 

2. Valentina Županić, TK Maraton 95 


UKUPNE POBJEDNICE: 
1. Matea Matošević 

2. Valentina Županić 

3. Gabrijela Šalković 


3. Gabrijela Šalković, KTM Karlovac 


1. Dražen Dinjar, AK Rudolf Perišin POSEBNE NAGRADE UKUPNI POBJEDNICI: 
2. Ivica Mucak, AK Rudolf Perišin 1. Goran Grdenić 
3. Zoran Poznanović, AK Agram Najiskusniji: 2. Dražen Dinjar 


Stjepan Puh, Maraton Krapina 


Kategorija 56-66 godina 

1. Željko Paver, Zagreb 

2. Dragutin Jagetić, TK Maraton 95 Va- 
raždin 


Najmlađi: 


GORNJA ŠEMNICA IMA NAJBOLJE SPORTAŠE 


Susret članova sportskih udruga iz Gornje Šemnice, Jazvina, 
Radoboja, Jesenja, Đurmanca, Petrovskog i Krapine održan je u Ra- 
doboju u subotu 20. listopada. Natjecanja su se održavala u malom 
nogometu, potezanju užeta i Beli. Rezultati su se bodovali za ekipni 
plasman pa je na kraju prvo mjesto pripalo ŠUG Šemnica Gornja, 
drugo mjesto ekipi Đurmanca, a treće Jesenju. Inače, prvo mjesto 
u malom nogometu pripalo je ekipi Općine Đurmanec, drugo Jese- 
nja, a treće Gornjoj Šemnici. U potezanju užeta najjača je bila ekipa 
ŠUG Gornja Šemnica, drugi su bili natjecatelji iz Jesenja, a treći čla- 
novi ŠKUG Josip Poljak. Prvo mjesto u Beli također je osvojila ekipa iz 
Gornje Šemnice, drugi su bili predstavnici Đurmanca, a treći članovi 
ekipe iz Lepajaca. 

. Priznanja su primili i najbolji strijelac u malom nogometu, Davor 
Šafranko iz Đurmanca, te najbolji par u Beli: Janko Oraić i Josip Krle- 
ža iz ekipe G. Šemnice. 


Mali, E. užeta ilkartanje,bile'su/discipline 


# radobojskih/sportskih susreta: 


3. Ivica Mucak 


Kristina Muraja, Radoboj 


Sada već tradicionalna Radobojska bicikilada ove je godine odr- 
žana u nedjelju 21. listopada uz sudjelovanje 43 natjecateljice i natje- 
catelja. Biciklisti koji su vozili stazom Rimska cesta bili su podijeljeni 
u dvije dobne skupine. Najbolje vrijeme kod seniora ostvario je po- 
bjednik Karlo Glumpak 35 minuta i 58 sekundi što je i novi rekord sta- 
ze. Drugo je mjesto pripalo Matiji Borliniću, a treće Zoranu Kranjčecu. 
Kod biciklistica najbolja je bila Kristina Blažinić, drugo mjesto zau- 
zela je Gordana Krušavec a treće Jadranka Repovečki. U najmlađoj 
kategoriji zajedno su na nešto kraćoj stazi vozili dječaci i djevojčice. 
Pobijedio je Matija Ferk, druga je bila Kristina Muraja, a treći Martin 
Ranogajec. Najveće simpatije jednoglasno je pobrao najmlađi sed- 
mogodišnji Leon Crnković osvojivši četvrto mjesto. 


Start biciklista u Radoboju. 

NOGOMETAŠI RADOBOJA OSREDNJE 


Nakon devet odigranih kola u okviru I. Županijske nogomet- 
ne lige nogometaši Radoboja ostvarili su po tri pobjede, poraza 
i neriješenih rezultata. 


U nedjelju 21. listopada na svom su terenu doživjeli treći ovo 
jesenski poraz od Rudara iz Zabočke Dubrave bilo je 2:3. Za utje- 
hu Radoboju služi jedino rezultat u prvom jesenskom kolu kada 
su s vodećim Zagorcem u Krapini izborili neriješen rezultat, što 
su jedina dva boda koje je Zagorec do sada izgubio, te pobjeda 
protiv sada drugoplasiranog Jedinstva, što je tom klubu jedini 
dosadašnji poraz. 

Od radobojskih ekipa i dalje su najuspješniji pioniri, koji do- 
duše u II. ZNL drže prvo mjesto. Juniori su u sredini prvenstvene 
ljestvice, kao i mlađi pioniri te limači. Veterani se za sada nose sa 
najboljima i drže drugo mjesto. 


PRVENSTVENA TABLICA SENIORI 


1. ZAGOREC (K) 9 8 [M47 018827:58825 
2. JEDINSTVO 9 6 2 1 IZ 20 
3. STUBICA 9.6 1 2 14:5 19 
4. RUDAR (D) E 13 1212.16 
5. MLADOST (7) 9 4 3 2 126 (15 
6. RADOBOJ 9.3 33 1312.12 
7. ZAGOREC (V.T.) 9 4 5 BHMo 12 
8. STRAŽA 983 DOB A NEKI 11 
9. SCHIEDEL 9.3 A Zola 
10. KLANJEC 2 5 2.1013 11 
11. RUDAR (M) 9.1 5uuE3173:12 8 
12. INKOP 9.2 1 6 &14 Z 
13. TONDACH o 17 12:21 4 
14. OMLADINAC OBI U 7 TA 4 


Radobojske nogometne nade. Limači su se ove sezone po prvi put 
uključili u redovito natjecanje. 


PRIJATELJSKA NOGOMETNA UTAKMICA RADOBOJ 
- SLAVEN BELUPO 


MINIMALNI PORAZ OD 
PRVOLIGASA 


U okviru programa obilježavanja Dana općine Radoboj u po- 
nedjeljak 22. listopada odigrana je prijateljska nogometna uta- 
kmica između NK Radoboj i prvoligaša iz Koprivnice. Uz nastup 
Limene glazbe Mirna i mažoretkinja, te oko stotinu gledatelja 
drugoplasirani prvoligaš pobijedio je rezultatom 3:2. 


Prvo im je poluvrijeme pripalo s dva postignuta zgoditka, 
dok je drugo pripalo Radoboju sa 2:1 — SLAVEN BELUPO 2:3 


RADOBOJ: Hrvoje Ranogajec, od 74. min. Jurica Košutić, 
Stjepan Kozina, od 80. min. Josip Smrečki, Danijel Malarić, od 
26. min. Matija Zaplatić, Marko Pastorćić, Ivica Hrvoj, od 34. min. 
Marko Tušek, Darko Vidović, Luka Kantolić, Dragutin Dlesk, od 
46. min. Krunoslav Halužan, Jurica Cigula, Dejan Kantolić, Nikola 
Šalković, od 46. min. Dražen Kranjčec. 

Trener: Dražen Šalković 

SLAVEN BELUPO: Antun Marković, od 71. min. Matej Kova- 
čić, Filip Takač, od 46. min. Robert Bukovac, Igor Bubnjić, od 63. 
min. Josip Pašalija, Zoran Martinčić, Tomislav Bušić, od 55. min. 
Gabrijel Neves, MARTIN Saban, od 66. min. Filip Borak, Matej He- 
rent, Marin Šestak, Pejo Kuprešak, Stjepan Geng, Alen Maras, od 
60. min. Antonio Brzoja. 


Trener: Pavao Crnac 


STRIJELCI: 0:1 M. Šaban (24. min.) 0:2 M. Šaban (45. min.) 
0:3T. Bušić (51. min.) 1:3 D. Kantolić (70. min) 2:3 L. Kantolić 
(11 metara 73. min.) 


Glavni sudac: Tomislav Vidović (Radoboj) pomoćni: Stje- 
pan Tuđa (Zabok) i Jurica Putanec (Špičkovina) 


Delegat; Stjepan Ranogajec 


Nogometaši Radoboja i Slaven Belupa pred početak susreta u Ra- 
doboju. 


BROJ NA PUBLI KA 
UZ BUKU MOTORA 


Moto klub Borje iz Gornje Šemnice i ove je 
godine organizirao natjecanje Bagya, Guardi i 
motocros motora. 


U nedjelju 21. listopada već u podne za- 
brujali su motori, a sva slobodna mjesta ki- 
lometrima od staze bila su popunjena auto- 
mobilima, što znači da je i ovom prilikom ova 
manifestacija bila najposjećenija od svih onih 
koje su održane u okviru proslave Dana opći- 
ne Radoboj. 

Još jedno priznanje vrijednim organizato- 
rima i puno uspjeha kod organizacije novih 
utrka. 

RADOBOJSKE BICIKLISTIČKE STAZE 


POVODOM SVJETSKOG 
DANA BEZ AUTOMOBILA U 
RADOBOJU 
SU OTVORENE 
DVIJE BIGIKLISTIČKE 
STAZE 


Brojni biciklisti, mladi i stari, glazbenici limene glazbe Mirna, op- 
ćinski vijećnici i uvaženi gosti prisustvovali su u subotu 22. rujna u 
centru Radoboja otvaranju biciklističkih staza Mirna i Rimska cesta. 
Nakon pozdravnih riječi staze je blagoslovio radobojski župnik vlč. 
Ivica Bračun, a otvorili su ih svojom vožnjom mladi biciklisti, učenici 
OŠ Side Košutić Radoboj. 

Svečanom činu otvaranja pored ostalih bili su nazočni: pomoć- 
nik ministra pomorstva, prometa i infrastrukture Jasmin Krizmanić, 
pomoćnik ministra poljoprivrede Luka Čuljak, glavni savjetnik mini- 
stra pomorstva, prometa i infrastrukture Igor Cigula, dožupan Kra- 
pinsko-zagorski Anđelko Ferek-Jambre, saborska zastupnica i pred- 
sjednica Ženske inicijative HNS-a Sonja Konig, saborski zastupnik 
i gradonačelnik Lepoglave Marijan Skvarić, član Uprave Hrvatskih 
šuma Ivan Ištok, načelnik Općine Radoboj Anđelko Topolovec te 
predsjednik Općinskog vijeća Alojz Sajko. 

Biciklistička staza Rimska cesta dobila je naziv prema cesti ko- 
jom je trasirana, dugačka je 5,5 kilometara, a završava na granici 
prema općini Jesenje i tu nije kraj jer dalje slijedi prometnicama te 
općine. 

Staza Mirna je nešto manje zahtjevna, dugačka je oko 6 kilome- 
tara i jednim se dijelom preklapa sa prethodnom stazom. Uz staze 
su postavljeni znakovi, trasirane su i GPS uređajem. Karte se mogu 
preuzeti na internetskim stranicama općine. Prvu ozbiljniju probu 
staze su imale prilikom održavanja Biciklijade uz Dan općine Rado- 
boj. 


Biciklističke 
fute : > 


Rimska cesta 5,7 


žene" od 


Svojom vožnjom biciklističke su staze otvorili najmlađi. 


Nakon svečanog otvaranja radobojski su biciklisti krenuli prema Sve- 
tom Križu Začretje gdje je održana središnja svečanost uz svjetski dan 
bez automobila. 


PODJELJEN SAKRAMENT 
SVETE POTVRDE 


Za četrdeset troje mladih vjernika iz radobojske župe, nedje- 
lja 7. listopada bio je poseban dan. Svečano odjeveni uz pratnju 
kumova, roditelja , rodbine i velikog broja vjernika okupili su se 
ispred Župnog dvora u Radoboju da bi u svečanoj povorci kre- 
nuli prema Župnoj crkvi gdje im je pomoćni biskup zagrebački 
monsinjor Mijo Gorski uz asistenciju dekana i župnika Svetokriš- 
ke župe Dražena Karačića i domaćina radobojskog župnika vlč. 
Ivicu Bračuna podjelio svetu Potvrdu, odnosno Krizmu kako se 
još u katoličkom svjetu naziva ovaj obred, kojim mladi ulaze u 
svijet odraslih. 

Krizmanici su uglavnom učenici i učenice završnih razreda 
osnovnih škola. Kako RKŽ Presvetog Trojstva Radoboj pokriva i 
dio područja Grada Krapine na svečanosti su se pored učenika 
OŠ Side Košutić našli i polaznici OŠ Ljudevit Gaj Krapina koji žive 
na području Velike Vesi Lepajaca i Popovca. 


u r0 Mak Sa 


Svečana povorka krenula je od Župnog dvora prema Župnoj crkvi. 


